HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa! Olen Hermes Falcao Jr.
Tänään jatkamme evankelista Taylan Michaelin haastattelua.
Tiedän, että viime jakso innoitti ja siunasi.
Olen varma, että haluatte katsoa kakkososankin.
Taylan kertoo vinkkejä ja neuvoja niille, joilla on Herran kutsu.
Jos sinulla on Herran kutsu, katso tämä haastattelu, -
sillä nämä ohjeet muuttavat elämäsi, jos noudatat niitä.
On innoittavaa, kun nuori ihminen -
seuraa täysillä Jumalan kutsua.
Tiedän, että tämä on päivä, jonka Herra on valinnut -
sinulle innoitukseksi ja uskon rakennukseksi.
Lopussa rukoilen sinun ja perheesi puolesta.
Uskon, että Herra antaa voimansa ja voitelusi elämäsi ylle tänään.
Mennään haastatteluun saman tien. Siitä tulee siunaavaa.
Kerro esimerkiksi parantumisista tai pelastumisista -
tai jostain muusta, mitä on tapahtunut nettityön kautta.
Se on tosi tärkeää. Nettityö ei korvaa paikallista seurakuntaa, -
ei missään nimessä. Mutta Herra vaikuttaa moniin mediatyön kautta.
Tiedän ihmisiä, jotka ovat tulleet uskoon katsottuaan tv-ohjelmiamme.
Suomessa eräs nainen, joka itse asiassa kuoli ihan hiljattain, -
tuli uskoon tv-työmme kautta, ja hän oli ateisti. Hän ei uskonut Jumalaan.
Hän kertoi työntekijöillemme, että aina kun hän avaa television -
ja minä saarnaan, hän kokee saavansa jotain hyvää.
Se on voitelu. Hän ei tiennyt sitä.
Nainen tuli kokoukseemme luterilaisessa kirkossa.
Siellä oli noin 500 ihmistä. Hän vapautui pahoista hengistä.
Hänet kastettiin Pyhällä Hengellä ja vedellä.
Jumalan voima muutti hänet. Hän kuoli hiljattain. Nyt hän on taivaassa.
Kaikki vain siksi, että hän avasi tv:n kahdelta yöllä ja minä saarnasin.
Tiedämme, että Jumala toimii sosiaalisen median ja tv:n kautta.
Kerropa nettityöstä jokin todistus, joka rohkaisee katsojia.
Mielelläni. Olet aivan oikeassa.
Katsoitpa tätä televisiosta, YouTubesta tai mistä tahansa, -
hienoa on, ettei Hengessä ole välimatkoja eikä aikaa.
Ihan niin kuin voitelu virtaa tässä striimissä, -
se virtaa ruudun läpi, missä oletkin.
Voit siis saada sen ruudun kautta mihin vuorokaudenaikaan tahansa -
aivan samalla tavalla kuin kokouksessa.
Olen nähnyt evankelioidessani verkossa -
TikTokissa, Instagramissa, YouTubessa ja muualla -
ihmeellisiä parantumisia, vapautumisia ja pelastumisia.
Ihmisiä, jotka viiltelivät itseään ja kärsivät itsemurha-ajatuksista, -
on vapautunut itsemurhan hengistä, ja arvet käsivarsissa ovat häipyneet.
Lähetystäni katsoi mies, joka oli syntynyt ilman kuulohermoja -
ja jolla oli ollut kuulolaite tosi nuoresta asti.
Julistin paranemista saatuani tiedon sanat, -
että joku tarvitsee uudet korvat. Lausuin sen.
Hänen ei ole tarvinnut käyttää kuulolaitteita sen koommin.
Herra antoi hänelle uudet kuulohermot.
Oliko se Instagramissa. - Oli. Instagramissa.
Siitä ei ole kovin pitkä, pari viikkoa.
Ja olen nähnyt... Sen voi tuntea.
Uskon, että Herra on kutsunut minut olemaan parantajaevankelista.
Paraneminen on merkki, joka seuraa.
Uskon, että minulla on parantamisen armolahja -
ja voin viedä parantavaa voimaa nykysukupolvelle.
Se vetää ihmisiä. Se tulee sisimmästä kuin elävän veden virta, Jeesus sanoi.
Aina saarnatessani tunnen voitelun virtaavan.
Tunnen ihmeitä ja merkkejä. Tunnen ihmisten paranevan, kun rukoilen.
Se tapahtuu joka ikinen kerta. Voisin kertoa vaikka miten monta todistusta.
Mahtavaa.
Kun näin sinut verkossa, sitä oli kiva katsella, -
koska minullakin on mandaatti tehdä ihmeitä -
ja osoittaa Jumalan voimaa sanoin ja voimassa.
Siihen Jumala on meidät kutsunut. Vaikuttamaan Jumalan voimalla.
Kerropa joitain vinkkejä.
Hei! Vaimoni tuli linjoille. Jumalan siunausta sinulle.
Ja ystäväni Suomesta, Joonas Mähönen.
Evankelista hänkin. Jumala käyttää häntä.
Kerro vinkkejä nuorille evankelistoille.
En ole enää niin nuori kuin sinä, mutta minäkin saarnasin sinun ikäisenäsi.
Kerropa hyödyllisiä vinkkejä siitä, -
miten kasvaa evankeliumin palvelutyössä.
Minulta kysytään usein, miten se alkoi, -
mitä kannattaa tehdä ja kannattaako mennä raamattukouluun.
Koulutus on tosi tärkeää.
Kerropa vinkkejä nuorille, joilla on Herran kutsu -
mutta jotka eivät tiedä, mitä tehdä seuraavaksi.
He ovat varmoja kutsusta mutta eivät tiedä, miten edetä.
Ensinnäkin minusta sanoit aiemmin erittäin hyvin: -
Pitää olla hengellisen auktoriteetin alaisuudessa.
Sinulla pitää olla pastori taikka hengellinen isä tai äiti, -
joka katsoo hieman perääsi, ettet joudu väärille raiteille.
Ja lisäksi...
Pahoittelut tuosta. Lisäksi sinulla pitää olla mentori.
Ne ovat eri asioita. Monet unohtavat sen.
Hengellisen isän ja pastorin ei tule vain olla elämässäsi -
vaan itse asiassa tunkeutua elämääsi. Sen moni unohtaa.
Pastorin pitää nuhdella ja torua, jotta pysyt kaidalla taivastiellä.
Mutta mentori on erilainen.
Hän ei välttämättä tunkeudu elämääsi, vaan hän on elämässäsi, -
ja sinä poimit siitä, mitä hänellä on. Itse olen löytänyt evankelistan, -
joka tekee sitä, mitä itsekin haluan tehdä omalla versiollani.
Löysin siis jonkun joka tekee sitä, mitä itsekin haluan tehdä.
Yritän oppia henkilön podcasteista, kirjoista, videoista ja kokouksista, -
ja samaan aikaan joku katsoo perääni hengellisesti.
Eli mentori ja hengellinen auktoriteettihahmo.
Kirjoittakaa se ylös. Se on tärkeää. - Aivan. Se on ratkaiseva juttu.
Toinen, yhtä tärkeä asia on se, -
että Raamatussa vain yhtä henkilöä kutsutaan evankelistaksi.
Hän on Filippus. Ap. t. 21:ssä häntä sanotaan evankelistaksi -
ainoana Raamatun henkilönä.
Ap. t. 8:ssa kuvaillaan hänen työtään tarkemmin.
Jos sinulla on siinä Raamattu, avaa Ap. t. 8. Luen sen.
Jumalan Sana on paras ja ainoa paikka saada oppia.
Raamattukoulut ovat hyviä. Niihin kannattaa joidenkin mennä.
Mutta pohjimmiltaan kaiken opetuksen tulisi tulla suoraan Sanasta.
Ap. t. 8:4:sta alkaen sanotaan: "Ne, jotka näin olivat hajaantuneet, -
vaelsivat paikasta toiseen ja julistivat evankeliumin sanaa."
Se on ensimmäinen avain. Älä ikinä saarnaa mitään, mitä ei ole Sanassa.
Älä pelleile äläkä lisää omiasi. Saarnaa ainoastaan Sanaa.
Raamattu sanoo Room. 1:16:ssa: "minä en häpeä evankeliumia; -
sillä se on Jumalan voima, itsekullekin uskovalle pelastukseksi".
Sanassa on kaikki tarvittava voima pelastukseen.
Jakeessa 5 sanotaan: -
"Filippus meni Samarian kaupunkiin ja saarnasi heille Kristusta."
Se on kohta 2. Kohta 1: julista evankeliumia, Sanaa.
Kohta 2: julista Kristusta.
Mitä Jeesus teki? Hän kuoli edestäsi maksaakseen sinusta lunnaat, -
jotta pääset sovintoon Isän kanssa. Nyt voit mennä Jumalan luo -
ja lähestyä uskalluksella armon istuinta.
Olet saanut anteeksi ja pelastunut.
Sitten: "Ja kansa otti yksimielisesti vaarin siitä, mitä Filippus puhui, -
kun he kuulivat hänen sanansa ja näkivät ne tunnusteot, jotka hän teki."
Kohta 3: opettele osoittamaan Jumalan Henkeä ja voimaa.
Kuten pastori äsken sanoi: ei vain sanoin vaan myös teoin.
Niin Paavali sanoo Room. 15:ssä ja 1. Tess. kirjeessä.
Pitää pystyä osoittamaan Jumalan voimaa.
Ja tältä se näyttää, jae 7: "Sillä monista, joissa oli saastaisia henkiä, -
ne lähtivät pois huutaen suurella äänellä; -
ja moni halvattu ja rampa parani. Ja syntyi suuri ilo siinä kaupungissa."
Nämä neljä jaetta kertovat lähes kaiken evankelistana olemisesta.
Saarnaat Sanaa. Julistat ihmisille Kristusta. Hän on Parantaja.
Hän on sama eilen, tänään ja ikuisesti.
Hän ei ole muuttunut eikä milloinkaan muutukaan.
Sen jälkeen osoitat Jumalan voimaa.
Kun teet niin, kaikkialla, missä käyt, syntyy suuri ilo.
Niin tullaan evankelistaksi.
Voimallista. Siinä tuli hyviä vinkkejä.
Kuunnelkaa tätä. Tämä on suoraan Sanasta. Olen samaa mieltä.
Välillä ihmiset saarnaavat asioita, joita ei ole Raamatussa.
Mutta pysy Jumalan Sanassa ja saarnaa sitä, sillä siinä on voima.
Evankeliumi on Jumalan voima, Raamattu sanoo.
Olen täysin samaa mieltä. Tuo pohjautui Sanaan.
Tehkää muistiinpanoja. Sanon kaikille, jotka katsovat striimiä: -
Jakakaa videota, sillä rukoilemme kaikkien puolesta.
Rukoilemme niiden puolesta, joilla on Jumalan kutsu, ja pyydämme ihmeitä.
Rukoilemme sairaiden puolesta.
Uskon, että Jumalan voima ja voitelu tulevat tämän lähetyksen läpi, -
katsoitpa tätä suorana tai taltiointina.
Hengen maailmassa ei ole välimatkoja eikä aikaa.
Uskomme, että Herra toimii voimassa. Hei, Gloria Norjasta! Kiva nähdä.
Mutta tuo on rohkaisevaa.
Eli saarnaat Sanaa, osoitat Jumalan voimaa. Mikä oli kolmas?
Ihmeet ja merkit seuraavat, ja kaupungissa syntyy suuri ilo.
Vielä muutamia todistuksia matkan varrelta.
Onko jotain, mitä Herra on tehnyt viime aikoina -
ja mikä on rohkaissut sinua ja uskonvaellustasi?
Miten Jumala tällä hetkellä toimii?
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Jos katsoo uutisia ja jää tuijottamaan televisiota, -
voisi luulla, että Amerikka on tuhon oma.
Mutta niin ei ole. Lupaan sen.
Enemmän ihmisiä palaa evankeliumin tulta nyt kuin ikinä ennen Amerikassa.
Nyt on myös pimeämpää kuin koskaan ennen, -
mutta enemmän ihmisiä palaa evankeliumille.
Jumala vuodattaa Henkeään voimakkaasti.
Kuulin veli Haginilta yhden lopunaikojen profetian.
Ennen kuin hän meni Herran luo, hän kertoi saaneensa Herran sanan.
Hän lausui profetian, että ihmiset uudistuvat kuin yhdessä yössä.
Jumala pelastaa ihmisiä, kastaa heidät Hengellä -
ja lähettää viemään Jumalan voimaa. Se tapahtuu kuin yhdessä yössä.
Se on minun tarinani. Elämäni muuttui täysin aivan kuin yhdessä yössä.
Olin collegesta erotettu pakana.
Vuotta myöhemmin olin maailmaa kiertävä evankelista.
Jumala tekee asioita nopeammalla tahdilla, sillä Jeesus tulee pian.
Saarnasin eräässä kokouksessa pari viikkoa sitten.
Tapahtui jotain, mikä nosti uskoani uudelle tasolle ihmeiden suhteen.
Saarnasin parantavasta voimasta ja siitä, että Jeesus parantaa yhä.
Eräällä naisella oli pari kuukautta aiemmin todettu Parkinsonin tauti.
Hän on yli 80-vuotias. Hän ei pystynyt enää pukeutumaan, -
käymään vessassa tai syömään itse. Hän oli vuoteen oma.
Hänen ystävänsä kuulivat, että saarnaisin paranemisesta.
He pukivat hänet ja kantoivat hänet kokoukseen.
Kun saarnasin Jumalan parantavasta voimasta, Sana alkoi mennä häneen.
Sananl. 4:ssä sanotaan, että Sana on elämä ruumiille.
Kun Sana menee sinuun, se toimii kuin lääke.
Jumalan voima tulee julki ruumiissasi ja karkottaa sairauden ja taudit.
Nainen alkoi liikkua.
Hän yritti nousta seisomaan, mutta ei jaksanut.
Hänen ystävänsä alkoivat taluttaa häntä salin takaosassa.
Kävelin sinne kesken saarnani. Laskin käteni hänen päänsä päälle -
ja käskin kuoleman hengen lähteä ja elämän hengen tulla.
Sitten jatkoin saarnaa. Nainen seisoi salin takaosassa lattiaa tuijottaen.
Jumalan voima iski häneen.
Hänen kasvoilleen levisi hymy.
Hänen nimensä on Carolyn. Sanoin: "Näytät hyvältä. Mikä on olo?"
Hän sanoi: "Hyvältä tuntuu." Hän juoksi eteen halaamaan minua.
Näin Jumalan parantavan naisen Parkinsonin taudista.
Hän oli sen jälkeen kaikissa kokouksissa täysin parantuneena, -
vaikka alun perin hänet oli kannettu sinne. Ja hän on yli 80-vuotias.
Jumala toimii yhä niin kuin Apostolien teoissa.
Hän ei muutu. Hän vain paranee. Hän vuodattaa lisää Henkeä.
Hän vain kasvaa kaikilla alueilla. Hän on kasvun Jumala.
Hän tekee kaiken saman kuin Ap. t. kirjassa ja enemmän.
Aamen. Voimallista. Jumala toimii.
Tämä sukupolvi janoaa aitoa evankeliumia, -
Raamatun evankeliumia, -
opetuslasten Jumalaa, Paavalin ja apostolien Jumalaa.
Uskon, että olemme astumassa ajanjaksoon, -
jossa on pimeyttä, syntiä ja muuta sellaista.
Mutta tiedämme, että Jeesus on tulossa noutamaan seurakuntaa, -
morsianta, jossa ei ole tahraa eikä ryppyä.
Uskon, että Jumala kutsuu sukupolvea Amerikassa ja Euroopassa -
täyttymään Jumalan voimalla ja Pyhällä Hengellä -
kuten opetuslapset Ap. t. kirjassa ja osoittamaan evankeliumia.
Aamen. Kiitos Herralle. - Aamen.
Onko muita rohkaisevia sanoja uskoville, jotka kamppailevat?
Joku voi katsoa tätä ja ajatella: "Hieno juttu. Teillä on tuo hieno usko."
Heillä voi olla sairauksia tai tauteja, tai demoninen painostus piinaa heitä.
He kysyvät: "Mitä teen päästäkseni tästä tilanteesta?"
"Helppo sinun on, kun olet evankelista."
Jotkut luulevat, että saarnaajilla on helpompaa.
Mutta he eivät tiedä, miten meitä vastaan hyökätään.
Kerropa vinkkejä sellaisille, jotka kärsivät demonisista hyökkäyksistä, -
sairauksista tai perhehuolista, ja he yrittävät vapautua.
Ensinnäkin se on asia, jonka monet nostavat esiin: -
"Taylan, sinulla on niin paljon uskoa. Jos minulla olisi noin paljon uskoa, -
en olisi masentunut, ahdistunut tai sairas. Tekisin samaa kuin sinä."
Mutta juttu menee näin. Raamatun mukaan usko tulee yhdestä paikasta.
Usko ei tule ylistyksestä, rukouksesta tai seurakunnassa istumisesta.
Raamatun mukaan usko tulee Jumalan Sanan kuulemisesta.
Olen saanut uskoni sieltä, mistä kaikki muutkin voivat sen saada, -
Jumalan Sanasta. Jumalan Sana on ulottuvillasi.
Jos tarvitset lisää uskoa, hanki Jumalan Sanaa sisällesi.
T.L. Osborn tapasi sanoa, että joka penkkirivissä on särkynyt sydän.
Tiedän, että katsojissa on niitä, joilla on särkynyt sydän.
Sinulla on ollut elämäsi vaikein ajanjakso.
Saatat ajatella: "Et ymmärrä."
"Et ole kokenut tällaista. Sinulle ei ole tapahtunut tällaista."
Ymmärrän sen, mutta usko minua. Minut vietiin äidiltäni, -
jolla ei ollut varaa ruokkia minua. Minut erotettiin collegesta.
Olin koukussa viinaan ja päihteisiin.
Sain uskoni sieltä, mistä sinäkin voit sen saada.
Kun menet Sanaan ja uskot, että Hän ei muutu, -
että Hän lähetti Poikansa kuolemaan edestäsi -
ja että siinä on vapauttava voima, voit seistä sen varassa ja Jumala ilmestyy.
Jumala ei valehtele eikä muuta mieltään.
Jos Jumala lupaa jotain, Hän tekee sen.
Toiseksi ymmärrä auktoriteettisi Kristuksessa.
Kuuntele hyviä saarnoja. Kuuntele Hermesin videoita YouTubesta -
tai minun videoitani. Kuuntele sellaista, -
joka saarnaa Jumalan Sanan uskoa, -
jotta opit tuntemaan auktoriteettisi Kristuksessa.
Jeesus sanoi opetuslapsille Luuk. 10:19:ssä, -
että Hän on antanut heille vallan tallata kaikkea vihollisen voimaa.
Se tarkoittaa, että paholainen on jalkasi alla.
Ef. 1:ssä sanotaan, että Jeesus asetti meidät kanssaan taivaallisiin -
korkeammalle kaikkia paholaisen voimia.
Jos tuntuu, että masennus, ahdistus tai pelko iskee, -
ja jos tuntuu, että paholainen hyökkää kimppuusi, -
nouse ja ota paikkasi Kristuksessa, sillä olet enemmän kuin voittaja.
Jeesus sanoi, että sinulla on valta sitoa paholainen ja käskeä sen lähteä.
Nouse, puhu Sanaa, usko Sana ja elä Sana todeksi, niin se toteutuu.
Jumalalla ei ole suosikkeja. Hän ei katso henkilöön.
Sen, mitä Jumala teki minulle, Hän tekee sinulle tänään, -
jos uskot Häntä ja riiput Sanassa.
Aamen. Täysin samaa mieltä.
Jumala nosti sinut tilanteesta, -
jossa olit ongelmallisen lapsuutesi takia.
Hän antoi sinulle voiman ja kutsui työhön.
Mitäpä Hän ei voisi tehdä katsojille, joilla on vaikea tilanne?
Jumala ei katso henkilöön.
Hän voi tehdä saman katsojalle, jolla on vaikeaa.
Hänelle mikään ei ole liian vaikeaa
Uskon, että katsojien joukossa on sellaisia, -
joiden tarvitsi kuulla tämä. Joilla on palava halu palvella, -
mutta he eivät tiedä, mitä tehdä. Uskon, että vinkit auttavat heitä.
Opetit avaimia evankelioinnista. Olen tavannut monia nuoria, -
jotka haluavat mennä kansoihin mutta eivät ole paikallisseurakunnassa.
Heitä kiinnostavat enemmän kokemukset kuin Sana.
He eivät ole juurtuneet Sanaan.
Uskon, että on hyvin tärkeää, kun kaltaisesi nuoret -
kertovat kokemuksistaan ja Jumalan toiminnasta.
Mahtavaa. On mahtavaa kuulla, kuinka Jumala käyttää nuorta, -
joka on luopunut kaikesta seuratakseen Jeesusta.
Uskon, että tämä innosti ja seuraat Jumalan kutsua.
Resepti on sama.
Tunne Kirjoitukset ja Jumalan voima.
Jeesus sanoi fariseuksille, että nämä erehtyvät, -
koska he eivät tunne Kirjoituksia ja Jumalan voimaa.
Tarvitaan sukupolvea, joka nousee sekä tuntee Kirjoitukset -
ja Pyhän Hengen yliluonnollisen voiman.
Uskon, että sinä olet heistä yksi.
Uskon, että Jumala kutsuu sinua juuri tätä aikaa varten.
Jumala tarkoitti, että synnyt tähän sukupolveen -
olemaan Hänen käytössään näinä lopunaikoina.
Rukoilen sinun ja perheesi puolesta, että Herra kannattelee teitä -
ja Herran kirkkaus valtaa elämäsi kaikki alueet.
Uskotaan Jumalaa, että Pyhä Henki toimii nyt yliluonnollisesti.
Uskon, että nyt on seurakunnan aika. Kun on hyvin pimeää, tarvitaan valoa.
Rukoilen puolestasi nyt. Jos pystyt, kohota kätesi.
Valmistaudu saamaan tuore Hengen vuodatus yllesi -
Jeesuksen nimessä. Rukoillaan.
Isä, Jeesuksen nimessä, rukoilen kaikkien puolesta, -
joilla on kutsu elämässään. Suo heidän antautua Jumalan käden alle -
ja olla Pyhän Hengen johdattamana.
Herätä nuoria ja vanhempiakin, jotka luulevat, ettei heillä ole annettavaa.
Innoita heitä. Täytä heidät uudella tulella.
Täytä kaikki tuoreella voitelulla ja uudella tulella taivaasta.
Auta, että he ottavat Sanasi suuhunsa ja profetoivat ja julistavat -
Herran ihmeitä tässä ajassa ja että heidän kauttaan sairaat paranevat, -
pahat henget pakenevat ja Jumalan voima virtaa.
Rukoilen, että omasi nousevat. Anna tietoa ja ilmestystä Sanasta.
Näet ne, jotka ovat alamaissa. Nosta heitä väkevällä kädelläsi.
Vapauta sorretut ja vangit.
Paranna sairaat. Ojenna väkevä kätesi -
ja tee ihmeitä Jumalan kunniaksi.
Jeesuksen nimessä kiitämme Sinua siitä, kuka olet ja mitä olet tekevä -
kaikkien katsojien elämässä Jeesuksen väkevässä nimessä.
Aamen.
Rohkaisen ilmoittautumaan verkkokursseillemme.
Valitse kotisivuiltamme "School Bundle".
Nähdään siellä.
Olet rakas, Jumalan siunausta, ensi kertaan.
Ohjelmamme on näkynyt TV7-kanavalla jo yhdeksän vuotta.
Yhdeksän vuotta säännöllisesti.
Kiitos siitä kuuluu työmme kumppaneille ja ystäville.
Tavoitamme monia ihmisiä Kristukselle.
Ihmisiä paranee ja vapautuu.
Rohkaisen tykkäämään ohjelmasta ja tukemaan ohjelmaa, -
jotta se voi näkyä jatkossakin.
Ruudussa on nyt tilitiedot, puhelinnumerot ja muut ohjeet, -
miten voit kylvää, jotta ohjelma näkyy TV7:llä jatkossakin.
Haluamme jatkossakin tavoittaa, siunata, rohkaista ja vapauttaa -
ja olla siunaukseksi kaikille katsojille.
Lähde mukaan työhön ja lahjoita Jeesuksen nimessä.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz